[{"text_idx": "#000001", "text": "Bu i fwy na 50 o bobl ifanc o ysgolion a cholegau addysg bellach ar draws De Ddwyrain Cymru roi cynnig ar gymorth cyntaf, adeiladu ti\u0302m ac ymgyrchu yn ystod diwrnod her gwobr Dug Caeredin yng Ngholeg Gwent yng Nghwmbra\u0302n heddiw \u2013 yng nghwmni deiliad Gwobr Aur ac Ymddiriedolwr DofE, Ei Uchelder Brenhinol Dug Caeredin."}, {"text_idx": "#000002", "text": "Bu i\u2019r Iarll gwrdd a\u0302 phobl ifanc o bedwar coleg addysg bellach a dwy ysgol ym Mharth Dysgu Torfaen Coleg Gwent, ble cymerwyd rhan mewn cyfres o heriau cyflym, gweithio mewn timau i fynd i\u2019r afael ag ystod o weithgareddau oedd yn adlewyrchu\u2019r pedair adran DofE \u2013 Corfforol, Sgiliau, Alldaith a Gwirfoddoli."}, {"text_idx": "#000003", "text": "Cymerodd y mynychwyr \u2013 cymysgedd o gyfranogwyr DofE a phobl ifanc sy\u2019n awyddus i ddysgu mwy ynghylch Gwobr Dug Caeredin \u2013 ran mewn heriau adeiladu ti\u0302m, dysgwyd sgiliau cymorth cyntaf a sut i godi pabell a phacio offer, a chre\u0308wyd ymgyrchoedd bychan yn seiliedig ar faterion sy\u2019n bwysig iddyn nhw."}, {"text_idx": "#000004", "text": "Mae pobl ifanc ar draws Cymru wedi eu heffeithio\u2019n sylweddol gan heriau\u2019r blynyddoedd diwethaf \u2013 gan lywio pwysau\u2019r cyfnod clo, colli addysg a\u2019r lefelau uchaf o broblemau iechyd meddwl, ynghyd a\u0302 chynnydd mewn tlodi ac argyfwng costau byw parhaus."}, {"text_idx": "#000005", "text": "Mae DofE Cymru yn gweithio i gynyddu mynediad at Wobr Dug Caeredin i bobl ifanc mewn addysg bellach a darpariaeth o\u0302l 16 \u2013 ar adeg pan mae angen cyfleoedd hygyrch fel hyn yn fwy nag erioed."}, {"text_idx": "#000007", "text": "Mae DofE yn agored i bob person ifanc 14-24 oed, gan gynnig cyfle i ddarganfod brwdfrydedd a thalentau newydd, ennill sgiliau ymarferol megis datrys problemau a gwaith ti\u0302m, a magu hyder a gwytnwch \u2013 wrth weithio tuag at Wobr gydnabyddedig sy\u2019n cael ei pharchu. Mae pobl ifanc yn dewis eu gweithgareddau eu hunain ac yn gosod eu nodau eu hunain \u2013 sy\u2019n golygu bod DofE yn gallu ffitio o amgylch ymrwymiadau megis cyfrifoldebau gofal, astudio, gweithio a bywyd cymdeithasol."}]